CELEX: 62019TN0317
Language: sk
Date: 2019-05-23 00:00:00
Title: Vec T-317/19: Žaloba podaná 23. mája 2019 — AMVAC Netherlands/Komisia

5.8.2019   
            
            
               SK
            
            
               Úradný vestník Európskej únie
            
            
               C 263/50
            
         
      Žaloba podaná 23. mája 2019 — AMVAC Netherlands/Komisia
      (Vec T-317/19)
      (2019/C 263/57)
      Jazyk konania: angličtina
      
         Účastníci konania
      
      
         Žalobkyňa: AMVAC Netherlands BV (Amsterdam, Holandsko) (v zastúpení: C. Mereu, M. Grunchard a S. Englebert, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil vykonávacie nariadenie Komisie (EÚ) 2019/344 z 28. februára 2019, (1)
                  
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby, žalobkyňa uvádza päť žalobných dôvodov.
      
                  1.
               
               
                  Prvý žalobný dôvod je založený na tom, že napadnuté nariadenie bolo prijaté na základe nesprávneho právneho posúdenia.
               
            
                  2.
               
               
                  Druhý žalobný dôvod je založený na tom, že napadnuté nariadenie je výsledkom postupu, v ktorom neboli dodržané práva žalobkyne na obhajobu.
               
            
                  3.
               
               
                  Tretí žalobný dôvod je založený na tom, že napadnuté nariadenie bolo prijaté v rozpore so zásadou právnej istoty.
               
            
                  4.
               
               
                  Štvrtý žalobný dôvod je založený na tom, že napadnuté nariadenie bolo prijaté v rozpore so zásadou proporcionality.
               
            
                  5.
               
               
                  Piaty žalobný dôvod je založený na tom, že napadnuté nariadenie bolo prijaté v rozpore so zásadou predbežnej opatrnosti.
               
            
         (1)  Vykonávacie nariadenie Komisie (EÚ) 2019/344 z 28. februára 2019 o neobnovení schválenia účinnej látky etoprofos v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zmene prílohy k vykonávaciemu nariadeniu Komisie (EÚ) č. 540/2011 (Ú. v. EÚ L 62, 2019, s. 7).